[{"text_idx": "#000001", "text": "Merch o\u2019r Wyddgrug oedd Rhiannon ac yn falch iawn o\u2019i gwreiddiau. Wedi cyfnod yn y coleg ym Mangor, yn astudio cerdd dan arweiniad William Mathias a chyfnodau byr yng Nghefn Meiriadog a Rhydymwyn dychwelodd i fyw i\u2019r Wyddgrug."}, {"text_idx": "#000002", "text": "Sefydlwyd Dawnswyr Delyn ym 1987 gan Geoff Jenkins ac wrth ei ochr bob amser yn cyfeilio oedd ei wraig Rhiannon. Mae\u2019n rhyfeddod i mi bob amser pa mor amyneddgar ydy ein cyfeilyddion, yn arbennig mewn ymarferion, yn mynd dros yr un darnau drosodd a throsodd. Doedd Rhiannon ddim yn eithriad yn hynny o beth. Bu\u2019n cyfeilio ar yr acordion yn bennaf a hefyd y piano i Ddawnswyr Delyn yn ogystal a\u0302 grwpiau ac unigolion yn yr ysgol. Fel pennaeth cerdd yn Ysgol Maes Garmon roedd Eisteddfodau bob amser yn adegau prysur ac roedd Rhiannon yn mwynhau bod ynghanol y \u2018pethau\u2019, er o bosib fel nifer, ddim mor hapus efo rhagbrofion cynnar. Roedd ganddi bob amser banana yn ei bag er mwyn rhoi mwy o egni."}, {"text_idx": "#000004", "text": "Cawsom lawer o hwyl yn dawnsio\u2019n lleol, teithio i wyliau neu\u2019n teithio tramor. Roedd Gw\u0302yl Ifan yn ffefryn ac ar o\u0302l i amgylchiadau ei stoRoedd hi\u2019pio rhag mynychu roedd hi bob amser yn awyddus i glywed yr hanes a dal fyny efo newyddion pobl."}, {"text_idx": "#000005", "text": "Daeth ambell i gyfle anarferol- pwy all anghofio dawnsio Llanofer mewn clocsiau i lawr stryd \u2018cobble\u2019 yn Nantes (peidiwch a\u0302 gofyn!) yn dilyn bagad a Rhiannon ar y blaen. Dw i\u2019n cofio clocswyr Maes Garmon yn gorymdeithio i lawr canol eglwys yr Wyddgrug a Rhiannon yn eu harwain ar yr acordion \u2013 sw\u0302n bendigedig ar y llawr teils. Daeth ambell i berfformiad serol arall fel dawnsio ar y prom yn y Rhyl a phobl yn pasio yn eu bicinis yn syllu\u2019n syn ar y bobl yn dawnsio mewn brethyn."}, {"text_idx": "#000006", "text": "Yn dilyn marwolaeth Geoff yn 2004 dychwelodd Rhiannon i gyfeilio i Ddawnswyr Delyn am gyfnod. Cafodd gyfle gwych hefyd i deithio i Dde Corea efo Dawnswyr Nantgarw lle\u2019r oedd Meinir yn dawnsio \u2013 profiad roedd hi wir wedi mwynhau."}, {"text_idx": "#000007", "text": "Yn dilyn damwain car yn y blynyddoedd diwethaf a difrod i\u2019r nerfau yn ei braich collodd Rhiannon gryfder yn ei llaw chwith oedd yn golygu nad oedd yn medru canu\u2019r piano na\u2019r acordion. Roedd hi\u2019n rhwystredig iawn yngly\u0302n a\u0302 hyn ond parhaodd ei diddordeb yn y pethau ac roedd wrth ei bodd yn dal fyny efo newyddion pobl."}, {"text_idx": "#000010", "text": "Yn y ga\u0302n, yn y gwenu."}]